MKATABA WA MAKUBALIANO NA MAUZO YA NYUMBA

MKATABA HUU umefunyika hii leo tarehe…………mwezi wa …………… 2006

BAINA YA

REVOCATUS KIMWAGA na ESTHER KIMOGOLE wa S.L.P. 8166, Mwanza (ambao katika mkataba huu wataitwa wauzaji) kwa upande mmoja

NA

KIYUMBI MSUMA wa S.L.P. 2604, Mwanza (ambaye katika mkataba huu ataitwa mnunuzi) kwa upande mwingine

KWA KUWA wauzaji walikuwa Mme na Mke na kwamba wakati wa ndoa yao walijenga nyumba Na. 018/195, Mecco Mashariki

NA

KWAKUWA ndoa hiyo ilivunjwa na Mahakama katika shauri la madai Na. 48 ya 2000 na kuamuliwa Nyumba hiyo iuzwe kisha mauzo yagawanywe nusu kwa nusu baina ya Esther Kimogole na Revocatus Kimwaga na kisha Revocatus kimwaga akatwe T.shs 1,440,000/= kwa ajili ya matunzo ya watoto na Esther Kimogole apewe pia vyombo vyote vya Nyumbani.

NA

KWAKUWA Afisa mtendaji wa kata ya Nyakato ameagizwa kutekeleza amri hiyo ya Mahakama na hivyo kutangaza kuiuza nyumba hiyo kwa mnada wa hadhara 

NA

KWAKUWA wauzaji wamekubaliana kwa hiari kuwa badala ya Afisa Mtendaji kuuza nyumba hiyo kwa mnada wa hadhara, wamuuzie mnunuzi ili kutekeleza amri ya Mahakama

NA

KWAKUWA mnunuzi pia amehiari kuinunua nyumba hiyo basi pande zote zimekubaliana kama ifuatavyo: -

1. Kwamba ili kutekeleza amri ya Mahakama iliyoelekezwa kwa Afisa Mtendaji wa kata ya Nyakato, nyumba hiyo imeuzwa kwa mnunuzi kwa jumla ya fedha za Kitanzania T.shs 8,000,000/=.

2. Kwamba kwa kusaini makubaliano haya wauzaji wanakiri kupokea fedha hizo mbele ya mashahidi wao kama ifuatavyo: -

2.1. T.shs 4,000,000/= zimegawiwa kwa Esther Kimogole ikiwa ni nusu ya thamani ya nyumba, T.shs 8,000,000/=.

2.2. T.shs 1,440,000/= zimekatwa kutoka katika T.shs 4,000,000/= ambazo ni za Revocatus Kimwaga ikiwa ni gharama za matunzo ya watoto ambao anao Esther Kimogole ambaye amezipokea hizo pesa kwa ajili ya matunzo ya watoto hao.

2.3. T.shs 411,260/= pia zimelipwa kwa Esther kimogole ikiwa ni fidia ya vyombo vya ndani ambavyo Revocatus ameamua kubaki navyo na hivyo kukubali kukatwa fedha hizo.

2.4. Baada ya makato ya vipengele vya 2.2. na 2.3, Revocatus amepokea fedha zilizobaki ambazo ni T.shs 2,148,740/=

3. Kwamba kwa malipo hayo ambayo yamefanywa na Afisa mtendaji kutokana na fedha alizolipa mnunuzi upande wa wauzaji wameridhika na utekelezaji wa amri ya Mahakama ya Mwanzo, Wilaya ya Nyamagana ya tarehe 23.10.2006 iliyo elekezwa kwa Afisa mtndaji wa kata ya Nyakato na hakuna atakayekuwa na madai mengine juu ya mgawanyo wa mauzo ya nyumba hiyo, vyombo na gharama za utunzaji wa watoto.

4. Kwamba kwa kuuza nyumba hiyo kwa mnunuzi, wauzaji wala mtendaji wala warithi wao hawatakuwa na madai yoyote dhidi ya mnunuzi au warithi wake kuhusu nyumba hiyo.

5. Kwamba wauzaji kwa kusaini mkataba huu wanakiri kutombughudhi mnunuzi na watakabidhi nyaraka zote zinazohusiana na miliki ya nyumba hiyo na kwa kauli moja wanatamka kutokuwa na madai mengine zaidi ya haya mabayo wameyapokea leo hii tarehe 16.11.2006, kama inavyodhihirishwa kwenye kipengere cha 2 hapo juu.

KAMA USHUHUDA pande zote zimetia saini kama inavyoonekana hapa chini mbele ya mashahidi wao na Afisa mtendaji wa kata ya Nyakato.

UMESAINIWA na REVOCATUS 

KIMWAGA na ESTHER KIMOGOLE 
1. REVOCATUS KIMWAGA
ambao wametambulishwa kwangu 


(MUUZAJI)
na ……………………………………

ambaye namfahamu binafsi hii leo 

tarehe………mwezi…………………2006
2. ESTHER KIMOGOLE








(MUUZAJI)
SHAHIDI WA WAUZAJI

Jina:

……………………………

Saini:

……………………………

Anuani:
……………………………



……………………………

MBELE YANGU

________________

WAKILI


UMESAINIWA na KIYUMBI MSUMA 

ambaye ametambulishwa kwangu 

na ……………………………………

ambaye namfahamu binafsi hii leo 


KIYUMBI MSUMA
tarehe………mwezi…………………2006

    (MNUNUZI)
SHAHIDI WA MNUNUZI

Jina:

……………………………

Saini:

……………………………

Anuani:
……………………………



……………………………

MBELE YANGU

________________

WAKILI

